**ELŐTERJESZTÉS**

**Tiszavasvári Város Önkormányzata Képviselő-testületének**

**2025. november 27.-én tartandó rendes ülésére**

Az előterjesztés tárgya:  **Előterjesztés pénzügyi lízingajánlatról**

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Deák Ibolya köztisztviselő

Az előterjesztés ügyiratszáma: TPH/16340-2/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz.melléklet 1.4. és 1.22. pontja |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………

##### Tiszavasvári, 2025. november 21.

##### **Deák Ibolya**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500, Fax: 42/275-000, E-mail: tvonkph@tiszavasvari.hu

Témafelelős: Deák Ibolya

## ELŐTERJESZTÉS

### A Képviselő-testülethez

**Előterjesztés pénzügyi lízingajánlatról**

**Tisztelt Képviselő-testület!**

Tiszavasvári Polgármesteri Hivatal az év végén lejáró két gépjármű tartós bérleti szerződéseit nem kívánja meghosszabbítani. Az egyik kiváltásáról már gondoskodott Önkormányzatunk egy új gépjármű beszerzésével, azonban a feladatellátáshoz szükséges még egy. Eredetileg az egyik tartós bérben lévő gépjárművet szerettük volna megvásárolni, azonban a szerződő partner által adott információk alapján erre nincs lehetőségünk.

Több lehetőséget is vizsgáltunk a gépkocsi pótlására, ezért Önkormányzatunk hitelajánlat mellett lízingajánlatot kért a Porsche Finance Zrt.-től. Az általuk adott ajánlat **a határozattervezet mellékletét** képezi. Az ajánlat összességében kedvezőbb feltételekkel rendelkezik, mint a korábban már elfogadott hitelajánlat, mivel minimális kamatot tartalmaz, viszont az önereje magasabb, azonban azt a jelenlegi költségvetésünkből képesek vagyunk fedezni. A már megkötött hitelszerződés terhére pedig vizsgáljuk annak a lehetőségét, hogy a közterület felügyelők munkavégzéséhez szükséges gépjárművet szerezzünk be.

Kérem a Tisztelt Képviselő-testületet, hogy az előterjesztést megtárgyalni és a mellékelt határozattervezetet elfogadni szíveskedjen, illetve hatalmazzon fel a Porsche Finance Zrt.-vel történő lízingszerződés aláírására.

Tiszavasvári, 2025. november 21.

**Balázsi Csilla**

**polgármester**

**HATÁROZATTERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…/2025. (XI.27.) Kt. számú**

**határozata**

**Pénzügyi lízingajánlattal kapcsolatos döntésről**

Tiszavasvári Város Önkormányzata Képviselő-testülete a Porsche Finance Zrt.-től kapott pénzügyi lízingajánlattal kapcsolatban az alábbi döntést hozza:

1. A pénzügyi lízingajánlat főbb paraméterei az alábbiak:

**A pénzügyi lízing:**

**- célja: Skoda Octavia Joy 1.5. TSI DSG mHEV**

**ACT új gépjármű vásárlása**

**- Bruttó eszközérték:**  **10.868.000 Ft**

**-Önkormányzati saját erő – 5.434.000 Ft**

**első lízingdíj összege:**

**-Finanszírozott összeg: 5.434.000 Ft**

**-Induló havi lízingdíj: 150.968 Ft**

**- Kamat mértéke: 0,01 % (fix)**

**-Időszaki kamat: 26 Ft**

**-BIRS: 6,24 %**

**-THM mértéke: 0,1 %**

**-Szerződéskötési díj: 7.000 Ft**

**-Futamidő: 36 hónap**

A lízingajánlatot a jelen határozat melléklete tartalmazza.

1. Képviselő-testület kötelezettséget vállal arra vonatkozóan, hogy a lízing futamideje alatt a lízingdíj éves adósságszolgálatát betervezi az önkormányzat mindenkori költségvetésébe.
2. Képviselő-testület kötelezettséget vállal arra vonatkozóan, hogy a Porsche Finance Zrt. részére az induló lízingdíjat, azaz az 5.434.000 Ft-ot saját forrásból megfizeti.
3. Felhatalmazza a polgármestert, hogy a határozattervezet mellékletében szereplő lízingajánlat alapján elkészített lízingszerződést a Porsche Finance Zrt.-vel írja alá.
4. Képviselő-testület kinyilatkozza, hogy Tiszavasvári Város Önkormányzatának nincs 60 napnál régebbi köztartozása, illetve nem kezdeményeztek ellene adósságrendezési eljárást.
5. Felkéri a polgármestert, hogy jelen határozatban foglaltakról az ajánlattevőt tájékoztassa.

**Határidő:** **Felelős:**

1.pont esetében: folyamatosan Dr. Kovács János jegyző

2.-5.pont esetében: azonnal Balázsi Csilla polgármester