**ELŐTERJESZTÉS**

Tiszavasvári Város Önkormányzata Képviselő-testületének

**2025. november 27-én** tartandó **rendes nyílt** testületi ülésére

**Az előterjesztés tárgya:** **Belső ellenőri feladatok ellátása**

**Melléklet:** -

**Az előterjesztés előadója:** Dr. Kovács János jegyző

**Az előterjesztés témafelelőse:** Krasznainé dr. Csikós Magdolna igazgatási és szociális osztályvezető

**Ügyiratszám:** TPH/923/2025.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi bizottság | SZMSZ 4. melléklet 1.22 és 1.30 pontjai |
|  |  |
|  |  |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
| Munkácsi Ágnes | Tiszavasvári Bölcsőde intézményvezető | [cseperedok@tiszavasvari.hu](mailto:cseperedok@tiszavasvari.hu) |
| Dr. Molnár Tímea | Kornisné Liptay Elza Szociális és Gyermekjóléti Központ intézményvezető | [szeszk@gmail.com](mailto:szeszk@gmail.com) |
| Moravszki Zsoltné | Egyesített Óvodai Intézmény intézményvezetője | [moromariann@freemail.hu](mailto:moromariann@freemail.hu)  [ekaovoda@gmail.com](mailto:ekaovoda@gmail.com) |
| Kulcsár Lászlóné | Egyesített Közművelődési Intézmény és Könyvtár | [vktiszavasvari@gmail.com](mailto:vktiszavasvari@gmail.com) |
| Graczka István | belső ellenőr | [graczkai@t-online.hu](mailto:graczkai@t-online.hu) |

Tiszavasvári, 2025. november 21.

**Krasznainé dr. Csikós Magdolna**

témafelelős

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Belső ellenőri feladatok ellátásáról**

**Tisztelt Képviselő-testület!**

**A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 15. §**(1) alapján *a költségvetési szerv vezetője biztosítja a belső ellenőrzés működési feltételeit.*

Szintén ugyanezen kormányrendelet 15. § (9) bekezdése az alábbiakat tartalmazza:

*„(9)* ***A helyi önkormányzat,*** *a helyi nemzetiségi önkormányzat, az önkormányzatok társulása,* ***és az irányításuk alá tartozó költségvetési szervek belső ellenőrzési feladatait a képviselő-testület, illetve a társulási tanács döntése alapján elláthatja***

***a) az irányító szerv által foglalkoztatásra irányuló jogviszonyban alkalmazott vagy polgári jogi szerződés keretében foglalkoztatott belső ellenőr;***

*b) a társulás által foglalkoztatásra irányuló jogviszonyban alkalmazott vagy polgári jogi szerződés keretében foglalkoztatott belső ellenőr.”*

**Az államháztartásrólszóló 2011. évi CXCV. törvény 70 § szabályai** szintén tartalmaznak a költségvetési szervek belső ellenőrzési tevékenységére vonatkozó feltételeket, szabályokat.

**Magy****arország helyi önkormányzatairól szóló 2011. évi CLXXXIX. törvény 119. § (4)** az alábbiakat tartalmazza:

*„(4)* ***A jegyző köteles gondoskodni –*** *a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével.* ***A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is****.”*

**A jelenlegi belső ellenőrzési megbízási szerződés 2025. december 31-én lejár, így 3 árajánlat került bekérésre az alábbiakra vonatkozóan:**

A megbízás időtartama 2 év, a 2026-2027. évekre vonatkozóan az alábbi feladatok ellátása:

**A Tiszavasvári Polgármesteri Hivatal, Önkormányzat és Intézményei, Nemzetiségi Önkormányzatok vonatkozásában, 2026-2027. évre** a belső ellenőrzési feladatok ellátása a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 15. §-ában, az államháztartásrólszóló 2011. évi CXCV. törvény 70 §-ában, valamint a Magyarország helyi önkormányzatairól szóló 2011. évi CLXXXIX. törvény 119. § (4) bekezdésében meghatározottak szerint.

**A feladat ellátása elsősorban az éves belső ellenőrzési tervben elfogadottak megvalósítására terjed ki.**

**Az árajánlat negyedéves díjfizetési bontásban került bekérésre annak figyelembe vételével, hogy a megbízó évi 1 rendkívüli (terven felüli) célellenőrzést kérhet.**

***A tevékenység részletes tartalma:***

* Belső ellenőrzési kézikönyv önkormányzati szintű elkészítése, folyamatos aktualizálása.
* A Ber. szerinti tervezési- stratégiai ellenőrzési terv és éves ellenőrzési tervek – tevékenységek biztosítása.
* Költségvetési évenként egy darab belső ellenőrzési vizsgálat lefolytatása a helyi önkormányzatot érintően, továbbá a felügyelt költségvetési szervenként további 1-1 darab belső ellenőrzési vizsgálat lefolytatása és jegyzőkönyvbe foglalása.
* Éves összefoglaló ellenőrzési jelentés elkészítése.
* Évente egy db rendkívüli belső ellenőrzési vizsgálat lefolytatása.

Az árajánlatok beérkezési határideje 2025. november 20. napja volt. A kiválasztási szempont a legalacsonyabb ajánlati ár. ***Ezek alapján javaslom szerződés kötését a határozat-tervezet mellékletét képező szerződés-tervezet alapján továbbra is Graczka István vállalkozóval, mivel a legalacsonyabb árat ő adta a beérkezett ajánlatok közül, valamint az elmúlt években a visszajelzések és a tapasztalatok alapján az önkormányzat és intézményei megelégedésére végezte munkáját.***

**Előző időszak díja 120.000 Ft/hó**

**360.000 Ft/negyedév bruttó**

**A jelenlegi árajánlat, mely egy plusz rendkívüli ellenőrzést is tartalmaz: bruttó 450.000 Ft/negyedév**

Fentiek alapján kérem a Tisztelt Képviselő-testületet, hogy a határozat-tervezetet és az annak mellékletét képező szerződést megtárgyalni és elfogadni szíveskedjen.

Tiszavasvári, 2025. november 21.

**Dr. Kovács János**

**jegyző**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**……./2025. (XI. 27.) Kt. számú**

**határozata**

**Belső ellenőri feladatok ellátásáról**

Tiszavasvári Város Önkormányzata Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 15. §(9) alapján az alábbi döntést hozza:

1. Elfogadja a határozat mellékletét képező belső ellenőri megbízási szerződést, és egyben dönt arról, hogy Tiszavasvári Város Önkormányzata a belső ellenőri feladatok ellátását a 2026-27. években külső, megbízási jogviszony keretében foglalkoztatott belső ellenőrrel biztosítja.
2. Felkéri a jegyzőt, hogy a határozatot továbbítsa az érintett intézmények vezetői részére, és egyben felhatalmazza a szerződés aláírására.

**Határidő:** 2025. december 31. **Felelős:** Dr. Kovács János jegyző

1. melléklet a **„Belső ellenőri feladatok ellátásáról”** szóló…../2025. (XI. 27.) Kt. határozathoz

**Belső ellenőrzési megbízási szerződés**

Amely létrejött egyrészről a **Tiszavasvári Polgármesteri Hivatal** képviselője: (**Dr. Kovács János** Jegyző), mint *Megbízó,*

másrészről **Graczka István** **ev.**(4465 Rakamaz, Kossuth u. 68. adószáma: 65044805-1-35, számlaszáma: 10402441-50505050-53501000 belső ellenőri regisztrációs száma: 5113474) belső ellenőrzést végző (továbbiakban **Megbízott**)

között az alábbi pontokban felsorolt feltételek szerint:

**1.) A szerződés tárgya:**

A *Megbízó a* jelen szerződés keretében megbízza a *Megbízottat* a Tiszavasvári Polgármesteri Hivatal, önkormányzat, intézményei és nemzetiségi önkormányzatai vonatkozásában 2026-27. évekre a belső ellenőrzési feladatok ellátásával a költségvetési szervek belső ellenőrzéséről szóló 370/2011. (XII.31.) Korm. rendelet (továbbiakban Ber.) 15.§-ában, a 2011. évi CXCV. tv. Áht. 70.§ (1) bekezdésében, valamint a 2011. évi CLXXXIX. tv. Magyarország helyi önkormányzatairól 119. § (4) bekezdésében meghatározottak szerint. A *Megbízott* tevékenysége magában foglalja a *Megbízó* költségvetési szerveinek a Ber. 21. §-ában meghatározott ellenőrzéseit, valamint a Ber. 37.§-ában foglaltakat.

A Ber. 22. §-ában foglalt belső ellenőrzési vezetői feladatokat szintén a Megbízott látja el.

***A tevékenység részletes tartalma:***

* Belső ellenőrzési kézikönyv önkormányzati szintű elkészítése, folyamatos aktualizálása.
* A Ber. szerinti tervezési- stratégiai ellenőrzési terv és éves ellenőrzési tervek – tevékenységek biztosítása.
* A Ber.-ben a belső ellenőrzést végző személyre előírt valamennyi feladat megvalósítása.
* Önkormányzati szintű belső ellenőrzési tevékenység folyamatos biztosítása
* Éves összefoglaló ellenőrzési jelentés elkészítése.
* Évente egy db rendkívüli belső ellenőrzési vizsgálat lefolytatása.

**2.)** *Megbízott* a Tiszavasvári Város Önkormányzat Képviselő-testülete által a 2011. évi CLXXXIX. Tv. (Mötv.) 119.§ (5) bekezdése szerint jóváhagyott ellenőrzési program (ellenőrzési terv) alapján végzi feladatát, az ellenőrzési tervben meghatározott nevesítés és ütemezés szerint. ***Az ellenőrzési programon (ellenőrzési terven) év közben a Felek közös megegyezéssel változtathatnak.***

**3.)** A *Megbízott* a szerződésben megállapított kötelezettségeket a tőle elvárható minőségben, megfelelő szakmai gondossággal legjobb tudása szerint köteles teljesíteni, a jelen szerződésben meghatározott módon és mértékben. Feladatát a vonatkozó jogszabályi előírások szerint köteles ellátni.

*Megbízott* a 2024-25. években végzendő belső ellenőri tevékenységéhez kapcsolódóan a 28/2011. (VIII.3. NGM rendelet alapján a belső ellenőrök részére kötelezővé tett regisztrációba vételi kötelezettségét teljesíti. Belső ellenőri regisztrációs száma: 5113474.

**4.)** *Megbízott* a vizsgálatok eredményeiről készült ***jelentését*** és a kapcsolódó iratokat, dokumentumokat a Ber. 22-28 §-ában meghatározott eljárási rend betartásával írásban adja át a *Megbízó* Jegyzőjének vagy helyettesítőjének.

**5.)** *Megbízott* ***teljes titoktartással tartozik*** az általa megismert adatok, tények információk tekintetében. A tevékenysége során tudomására jutott információkat a vonatkozó adatvédelmi jogszabályokban előírtaknak megfelelően kezeli, azok megfelelő védelméről folyamatosan gondoskodik.

*Megbízott* a tudomására jutott adatokat, információkat személyes (ideértve a Ptk. szerinti közvetlen hozzátartozókat) célokra, haszonszerzésre, a jogszabályi előírásokkal ellentétes módon, más intézmények, illetve személyek javára, illetve kárára az ellenőrzött szervezet, illetve a szervezet dolgozóinak érdekeit és a közérdeket sértő módon nem használhatja fel. A szerződő *Felek* elismerik, hogy minden, a titoktartási kötelezettség megszegésével okozott kárért felelősséggel tartoznak.

A titoktartás alól a *Megbízó* írásban felmentést adhat.

**6.)** *Megbízó* hozzájárul, hogy a Megbízott az ellenőrzési feladatok végrehajtása érdekében ***belső ellenőrzési asszisztenst foglalkoztathat***, akinek a tevékenységéért teljes felelősséggel tartozik, és akinek a titoktartási kötelezettségeire a szerződés 6. pontjában rögzítettek vonatkoznak.

**7.)** **Szerződő *Felek* *havi vizsgálati díjban állapodnak meg a következők szerint:***

***Negyedévi bruttó 450.000-Ft díjtétel.***

**8.)** A Felek megállapodnak arról, hogy Tiszavasvári Város Önkormányzata (és Nemzetiségi Önkormányzata) Képviselő-testületei által elfogadott 2026-27. évi belső ellenőrzési tervben meghatározott feladatok közös megegyezéssel, a felmerülő igények szerint módosulhatnak, amit az ellenőrzési terven a felek átvezetnek év közben. Ezen év közi változtatás szerződés 7. pontjában meghatározott havi díj összegét nem érinti.

**9.) *Fizetés módja:*** számla ellenében átutalással, a Megbízó által Megbízó felé kiállított és megküldött, a számlán feltüntetett bankszámlára történik.

**10.) *Szerződés hatálya:*** a 2026. január 01.-és 2027. december 31. között elvégzett 2026-27. évi belső ellenőrzési tervben meghatározott ellenőrzésekre terjed ki, ***hatálya 2027. december 31.-ig, de legkésőbb a 2027. évi belső ellenőrzésekről készített összefoglaló belső ellenőrzési jelentés Megbízónak történő átadásáig*** tart, mely időpont azonban ***nem lehet későbbi, mint 2028. február 15. napja.***

**11.)** A szerződés megszüntetésével kapcsolatban a hatályos Ptk. előírásait kell alkalmazni.

**12.)** A jelen szerződésben nem szabályozott kérdésekre a Magyarország helyi önkormányzatairól szóló 2011. évi CLXXXIX. tv., valamint az Államháztartásról szóló 2011. évi CXCV. tv., valamint a végrehajtására vonatkozó, illetve a belső ellenőrzést szabályozó mindenkori hatályos jogszabályok az irányadóak.

Dátum: Tiszavasvári, 2025. ………………….

**Dr. Kovács János Graczka István ev.**

Jegyző belső ellenőr

**/Megbízó/ /Megbízott/**