**ELŐTERJESZTÉS**

Tiszavasvári Város Önkormányzata Képviselő-testületének

**2025. november 27-én** tartandó **rendes nyílt** ülésére

**Az előterjesztés tárgya:** **A jelzőrendszeres házi segítségnyújtás működési engedély módosítása kezdeményezéséről**

**Melléklet:** -

**Az előterjesztés előadója:** Balázsi Csilla polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/………/2025.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. sz. melléklet 1.10. pont |

**Az ülésre meghívni javasolt szervek, személyek:**

|  |  |
| --- | --- |
| Dr. Molnár Tímea, a Kornisné Központ intézményvezetője | [szeszk@gmail.com](mailto:szeszk@gmail.com) |
|  |  |
|  |  |

Tiszavasvári, 2025. november 21.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A jelzőrendszeres házi segítségnyújtás működési engedély módosítása kezdeményezéséről**

**Tisztelt Képviselő-testület!**

A jelzőrendszeres házi segítségnyújtás a szociális alapszolgáltatások egyik kiemelt területe, amely az időskorú, egészségkárosodott, egyedül élő személyek biztonságérzetét hivatott növelni. A szolgáltatást Tiszavasváriban a **Kornisné Liptay Elza Szociális és Gyermekjóléti Központ** látja el, a finanszírozást a **Slachta Margit Nemzeti Szociálpolitikai Intézet** biztosítja.

Jelenleg az intézmény **178 db készülék működtetésére rendelkezik engedéllyel**. Az elmúlt két évben azonban a szolgáltatás iránti igény jelentősen visszaesett, elsősorban a kormányzati **Gondosóra Program** elindulása és térnyerése miatt. A környező településeken a lakosság döntően már a Gondosóra központi távfelügyeleti rendszerét veszik igénybe.

A jelzőrendszeres házi segítségnyújtás szolgáltatás biztosítása jelentős személyi és tárgyi kapacitást igényel, amelyet a jelenlegi kihasználtság és a rendelkezésre álló erőforrások indokolttá tesznek felülvizsgálni.

**A jelenlegi ellátási terület:**

* Tiszavasvári
* Tiszalök
* Tiszadada
* Tiszadob
* Tiszaeszlár
* Tiszanagyfalu
* Rakamaz
* Tímár
* Szabolcs

A fent felsorolt településeken működtetjük a jelzőrendszeres készülékeket a Kornisné Liptay Elza Szociális és Gyermekjóléti Központon keresztül.

Az ellátási terület településeinek polgármestereivel személyes egyeztetéseket folytatottam. A településvezetők az alábbiakról tájékoztattak:

* az ott élők túlnyomó többsége már a Gondosóra programot használja;
* a jelzőkészülékek iránti igény minimálisra csökkent;
* az önkormányzatok vállalták, hogy **összegyűjtik és visszaszolgáltatják a készülékeket**, mert nem látják indokoltnak a további fenntartást;
* a jelzőrendszeres ellátáshoz való anyagi hozzájárulást **nem vállalják**, még készülékszám-arányosan sem.

Bár az állami finanszírozás biztosított, a szolgáltatás működtetése jelentős saját forrást igényel.

**Tiszavasvári Város Önkormányzata 2025-ben 5.219.908 Ft saját erővel járult hozzá** a jelzőrendszeres házi segítségnyújtás fenntartásához.

**Mivel a környező települések nem járulnak hozzá az ellátás költségeihez, a fenntartás gazdaságtalan és aránytalan mértékben terheli Tiszavasvári költségvetését.**

A jelzőrendszeres házi segítségnyújtás ellátási területének jelentős csökkentését javasoljuk oly módon, hogy **2026. február 1. napjától az ellátási terület kizárólag Tiszavasvári város közigazgatási területére korlátozódjon**.

Ennek megfelelően az alábbi településeken a szolgáltatás megszüntetésre kerülne:

* Tiszalök
* Tiszadada
* Tiszadob
* Tiszaeszlár
* Tiszanagyfalu
* Rakamaz  
  (Tímár és Szabolcs esetében a megszűnés ténylegesen már korábban megtörtént.)

**A készülékszám ennek megfelelően csökkentésre kerülne, a szolgáltatás ténylegesen fennmaradó igényéhez igazítva.**

**Jelenleg 55 db készülék kihelyezését javasoljuk 2026. évben, azzal az indoklással is, hogy az erre a készülékszámra kapott támogatás fedezi a kiadásokat. Így a szolgáltatás önkormányzati hozzájárulás nélkül működtethetővé válna.**

## Tiszavasvári város közigazgatási területén jelenleg 47 darab jelzőkészülék van kihelyezve. Ez a készülékszám biztosítja az előírt minimális 40 darabos küszöböt, amely a szolgálat jogszerű fenntartásának feltétele. Ehhez a személyes gondoskodást nyújtó szociális intézmények szakmai feladatairól és működésük feltételeiről szóló 1/2000 (I.7.) SZCSM rendelet előírásai alapján 2 fő gondozó biztosítása szükséges.

Az 1/2000 (I.7.) SZCSM rendelet 28.§ szabályozza a jelzőrendszeres házi segítségnyújtás szakmai feltételeit az alábbiakban:

***„28. §*** *(1) A jelzőrendszeres házi segítségnyújtás megszervezéséhez biztosítani kell*

*a) a segélyhívásokat fogadó diszpécserközpontot,*

*b) a segítségnyújtást végző gondozókat foglalkoztató olyan szakmai központot vagy központokat, amelyek a teljes ellátási terület vonatkozásában biztosítják a gondozónak a (4) bekezdés szerinti időtartamon belüli helyszínre érkezését.*

*(2) Egy szakmai központ keretében legalább 40, a segélyhívó készülék megfelelő használatára képes időskorú vagy fogyatékos személy, illetve pszichiátriai beteg otthonában kell segélyhívó készüléket elhelyezni. A diszpécserközpontot úgy kell kialakítani, hogy annak folyamatos működése és elérhetősége biztosított legyen. Egy diszpécserközpont több szakmai központ ellátási területéről fogadhat segélyhívásokat.*

*(3) A jelzőrendszeres házi segítségnyújtás működtetéséhez biztosítani kell*

*a) a műszaki rendszer körében az ellátottnál elhelyezett segélyhívó készüléket, jelzést továbbító berendezést, a jelzés fogadására alkalmas vevőberendezést, továbbá ügyeleti személyi számítógépet ügyeleti szoftverrel,*

*b) a gondozó saját felszerelése körében mobiltelefont, készenléti táskát, továbbá a gyors helyszínre érkezéshez szükséges feltételeket.*

*(4) A jelzőrendszeres házi segítségnyújtás folyamatos készenléti rendszerben működik. A diszpécserközpont segélyhívás esetén – a segítséget kérő nevének, címének és az egyéb rendelkezésre álló információknak a közlésével – értesíti a készenlétben levő gondozót. A gondozónak 30 percen belül kell az ellátott lakásán megjelennie.*

*(5)*

*(6) A (3) bekezdés a) pontja szerinti műszaki rendszernek alkalmasnak kell lennie az események dokumentálására, az önellenőrzésre, a szociális gondozó helyszínre érkezésének nyugtázására, valamint a kétirányú kommunikációra. Az ellátottnál elhelyezett segélyhívó készüléknek testen viselhetőnek, ütés- és cseppállónak kell lennie.*

***28/A. §*** *A jelzőrendszeres házi segítségnyújtás felügyelet szolgáltatási elemet biztosít.*

***29. §*** *(1) A jelzőrendszeres házi segítségnyújtás szakmai programjának az 5/A. § (1) bekezdésben meghatározottakon túl tartalmaznia kell*

*a) a használt műszaki rendszer leírását,*

*b) a segítségnyújtás – a segélyhívástól a krízishelyzet megoldásáig tartó – folyamatának a leírását.*

*(2) A jelzőrendszeres házi segítségnyújtás esetén nem kell gondozási naplót vezetni és egyéni gondozási tervet készíteni.”*


Az ellátás tervezett költségvetését 55 db készülékre elkészítette az intézmény, melyet előterjesztésemhez mellékelek.

**Kérem a Képviselő-testületet, hogy hozzon döntést, valamint szíveskedjen az előterjesztést megtárgyalni és a határozat-tervezetet elfogadni.**

Tiszavasvári, 2025. november 21.

**Balázsi Csilla**

**polgármester**

****

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (IX. 27.) Kt. számú**

**határozata**

**A jelzőrendszeres házi segítségnyújtás működési engedély módosítása kezdeményezéséről**

Tiszavasvári Város Önkormányzata Képviselő-testülete az alábbi határozatot hozza:

1. Dönt arról, hogy a Kornisné Liptay Elza Szociális és Gyermekjóléti Központ keretein belül működő jelzőrendszeres házi segítségnyújtás ellátási területe módosításra kerüljön arra tekintettel, hogy az ellátás kizárólag Tiszavasvári Város közigazgatási területére korlátozódjon 2026. február 1. napjától, 55 db készülék kihelyezésével.
2. Felhatalmazza a Polgármestert, hogy a jelzőrendszeres házi segítségnyújtás módosított ellátási területének és készülékszámának megfelelő működtetéshez szükséges működési engedély beadásához, valamint az intézmény alapító okirata módosításához szükséges intézkedéseket tegye meg, és azokat a következő testületi ülésre készítse elő.
3. Felhatalmazza az intézményvezetőt, hogy az intézmény szükséges szakmai dokumentumai módosítását készítse elő.
4. Felkéri a Polgármestert, hogy ezen döntésről tájékoztassa a Kornisné Központ intézményvezetőjét, valamint a Slachta Margit Nemzeti Szociálpolitikai Intézetet.

**Határidő:** 2025. december 31. **Felelős:** Balázsi Csilla polgármester

és Dr. Molnár Tímea Kornisné Központ intézményvezetője