**ELŐTERJESZTÉS**

Tiszavasvári Város Önkormányzata

Képviselő-testületének

**2025. november 27-én tartandó rendes ülésére**

**Az előterjesztés tárgya:** **Előterjesztés a Tiva-Szolg Nonprofit Kft. fizioterápia ellátás biztosítására kötött közszolgáltatási szerződésének módosításáról**

**Mellékletek: -**

**Előterjesztés iktatószáma:** TPH/…………./2025.

**Az előterjesztés előadója:** Balázsi Csilla polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22, 1.30. |
| Szociális és Humán Bizottság | SZMSZ 5. melléklet 1.9 |

**Az ülésre meghívni javasolt szervek, személyek:**

|  |  |  |
| --- | --- | --- |
| Tiva-Szolg Kft. ügyvezetője | Dr. Groncsák Andrea | tivaszolgnonprofitkft@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2025. november 21.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**Előterjesztés a Tiva-Szolg Nonprofit Kft. fizioterápia ellátás biztosítására kötött közszolgáltatási szerződésének módosításáról**

(mely egyben a …/2025. (XI. 27.) számú alapítói határozatnak minősül)

**Tisztelt Képviselő-testület!**

**I. Előzmények:**

A képviselő-testületet 336/2022. (XII.15.) Kt. számú határozatában döntött arról, hogy a Tiszavasvári **járóbeteg nem szakorvosi fizioterápia szakellátással kapcsolatos közszolgáltatási kötelezettséget (gyógytorna és fizioterápia)** a Tiva-Szolg Nonprofit Kft.-n keresztül látja el, **közszolgáltatási szerződés** útján. A feladatellátás 2023. áprilisban a működési engedély birtokában meg is kezdődött.

A fizioterápia ellátás biztosítására kötött szerződést legutóbb 2024. novemberi ülésén módosította a Képviselő-testület, a határidő meghosszabbítása okán.

**II. Jelenleg a szerződés módosítása az alábbiak okán vált szükségessé:**

A felek általi aláírás napjától **határozott időtartamra, 2025. december 2. napjáig szól**.

A folyamatos feladatellátás érdekében a szerződés **időtartamának meghosszabbítása szükséges**, azzal, hogy **egyéb rendelkezései változatlan** tartalommal hatályban maradnak. J**avaslom a szerződés időtartamát 1 évvel, 2026. december 2. napjáig meghosszabbítani.** Ezen időszak alatt várhatóan az egészségügyi feladatellátás racionalizálása, egységesítése érdekében születnek majd olyan döntések, amelyek a hatékonyabb feladatellátást szolgálják majd.

A közszolgáltatási szerződést – kivéve a fizioterápiára szólót - és a használati szerződést a könnyebb kezelhetőség érdekében **egységes szerkezetben javaslom elfogadni.**

A közbeszerzésekről szóló 2015. évi CXLIII. törvény 9. § h) pontja alapján **a törvényt nem kell alkalmazni** az 5. § (1) bekezdésében meghatározott ajánlatkérő szervezet (5. § (1) bekezdés c) pontja: **önkormányzat) olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik** annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik. Fentiek alapján a szerződés megkötése **nem esik közbeszerzési kötelezettség alá**.

Mindezek alapján kérem a tisztelt Képviselő-testületet, hogy az előterjesztést megvizsgálni, a határozat-tervezetet elfogadni szíveskedjen.

Tiszavasvári, 2025. november 21.

**Balázsi Csilla**

**polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2025. (XI. 27.) Kt. számú**

**határozata**

**a Tiva-Szolg Nonprofit Kft. fizioterápia ellátás biztosítására kötött közszolgáltatási szerződésének módosításáról**

(mely egyben a ../2025. (XI.27.) számú alapítói határozatnak minősül)

Tiszavasvári Város Önkormányzata Képviselő-testülete **„*A Tiva-Szolg Nonprofit Kft. fizioterápia ellátás biztosítására kötött közszolgáltatási szerződésének módosításáról***„ az alábbi döntést hozza:

**I. Úgy dönt, hogy Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Báthori u. 6. sz.,) **között** 2022. december 16. napján - **fizioterápia ellátás** szakmai főcsoporton belül **gyógytorna** szakmára **heti 30 óra, fizikoterápia** szakmára **heti 25 óra nem szakorvosi feladatok ellátására** - létrejött **közszolgáltatási szerződés időtartamát meghosszabbítja 2026. december 2. napjáig tartó határozott időtartamra.**

**II. Elfogadja,** úgyis, mint aTiszavasvári Településszolgáltatási és Vagyonkezelő Nonprofit Kft. tulajdonosi jogkör gyakorlója **a Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Báthori u. 6. sz.,) mint 100 %-ban önkormányzati tulajdonú gazdálkodó szervezet között **fizioterápia ellátás** szakmai főcsoporton belül **gyógytorna** szakmára **heti 30 óra, fizikoterápia** szakmára **heti 25 óra nem szakorvosi feladatok ellátására létrejött közszolgáltatási szerződés módosítását,** jelen határozat **1. melléklete** szerinti **tartalommal.**

**Határidő:** esedékességkor **Felelős:** Balázsi Csilla polgármester

**III.** Felhatalmazza a polgármestert az I. pont szerinti **szerződés aláírására**

**IV.** Felkéri a polgármestert, hogy a Képviselő-testület döntéséről írásban értesítse a Tiva-Szolg Nonprofit Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal  **Felelős:** Balázsi Csilla polgármester

*1. melléklet a …/2025. (XI.27.) Kt. számú határozathoz*

**KÖZSZOLGÁLTATÁSI SZERZŐDÉS**

**4. sz. módosító okirata**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15 képviseli: Balázsi Csilla polgármester) - a továbbiakban: **Önkormányzat -**,

másrészről **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság,** mint az önkormányzat 100 %-os tulajdonában lévő gazdasági társaság (Cg. 15-09-063127, székhely: 4440 Tiszavasvári, Báthori u. 6. sz., képviseli: Dr. Groncsák Andrea ügyvezető) - továbbiakban: **Tiva-Szolg Nonprofit Kft. -**  továbbiakban együtt: Felek –

között, az alulírott napon és helyen az alábbi feltételekkel, a következők szerint:

**1. Felek rögzítik, hogy közöttük, hogy 2022. december 16. napján aláírt szerződés és annak 2023. december 06. napján, 2024. május 31. napján, és 2024. november .. napján kelt módosító szerződése alapján, 2025. december 2. napjáig tartó határozott idejű közszolgáltatási szerződés jött létre a Tiszavasvári járóbeteg nem szakorvosi fizioterápia szakellátással kapcsolatos közszolgáltatási kötelezettségre** az alábbi nem szakorvosi feladatellátások tekintetében:

**5711 szakmakódú gyógytorna nem szakorvosi feladat ellátása heti 30 órában és  
5722 szakmakódú fizioterápia (asszisztensi tevékenységként) nem szakorvosi feladat ellátása heti 25 órában.**

2. Felek megállapodnak, hogy a közöttük az 1. pontban meghatározott közszolgáltatási szerződés határidejét közös megegyezéssel **2026. december 2.** napjáig tartó határozott időre módosítják, ezáltal 1.4. pont helyébe az alábbi rendelkezés lép:

„1.4. Jelen szerződés a szerződés aláírásától, **de legkorábban** **2023. február 1. napjától** a járóbeteg szakellátás nem szakorvosi fizioterápia feladatellátáshoz szükséges végleges működési engedély megszerzése és a megkötött finanszírozási szerződés birtokában **2026. december 2. napjáig tartó határozott időtartamra szól.”**

**3.Felek rögzítik, hogy a közszolgáltatási szerződés jelen szerződésmódosítással nem érintett rendelkezései továbbra is változatlan tartalommal hatályosak.**

4. A jelen megállapodásban nem szabályozott kérdések tekintetében a Polgári Törvénykönyv és a vonatkozó jogszabályok rendelkezései az irányadók. Jelen szerződés a felek általi aláírás napján lép hatályba. Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

5. Jelen szerződést Tiszavasvári Város Önkormányzata Képviselő-testülete …/2025. (XI.27.) Kt. számú határozatával (mely a ../2025. (XI.27.) számú alapítói határozatnak minősül) hagyta jóvá.

6. Szerződő Felek kijelentik, hogy a jelen szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 5 eredeti példányban.

Tiszavasvári, 2025. november ...

………………………………… ……………………………

**Tiva-Szolg Nonprofit Kft. Tiszavasvári Város Önkormányzata**

**Dr. Groncsák Andrea Balázsi Csilla**

**ügyvezető polgármester**

Pénzügyi ellenjegyző: ……………………………..