**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. november 27-én tartandó**

**rendes ülésére**

Az előterjesztés tárgya: **A Versenyképes Járások Program keretében „Közösségi közlekedés, közlekedésbiztonság fejlesztése a Tiszavasvári Járásban” címmel benyújtott pályázat támogatói okiratainak utólagos elfogadásáról**

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/15289-6/2025

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.6.1 pontja |
| Szociális és Humán Bizottság | SZMSZ 5. melléklet 1.10 pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés: -

Tiszavasvári, 2025. november 21.

Arató Atilla

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**A Versenyképes Járások Program keretében**

**„Közösségi közlekedés, közlekedésbiztonság fejlesztése a Tiszavasvári Járásban” címmel benyújtott pályázat támogatói okiratainak utólagos elfogadásáról**

Tisztelt Képviselő-testület!

A Testület utólagosan a 166/2025. (VI.25.) Kt. számú határozatával jóváhagyta a pályázat benyújtását a Magyarország Kormánya által **Versenyképes Járások Program keretében meghirdetett pályázatokra.**

A **Közigazgatási és Területfejlesztési Minisztérium** a beadott 5 támogatási kérelmet elbírálta és 2025. július 15. napján támogatói döntést hozott. A Minisztérium képviseletében és nevében a **Magyar Államkincstár** (képviseli: a Magyar Államkincstár elnökének megbízásából Béres Péter a Magyar Államkincstár Szabolcs-Szatmár-Bereg Vármegyei Igazgatóságának igazgatója), mint **Lebonyolító** jár el. Az elnyert, vissza nem térítendő támogatásra vonatkozó az „1) Közösségi közlekedés, közlekedésbiztonság fejlesztése a Tiszavasvári Járásban” című fejlesztésre a támogatói okirat 2025. október 29-én megérkezett.

A projekt keretében a Tiszavasvári Járás összesen bruttó 103.824.360,- Ft összegben nyert el támogatást, melyből Önkormányzatunk bruttó 31.219.331,- Ft összegben részesült.

A pályázatból fedett kerékpártárolók, buszmegálló esőbeállók telepítése, 1 db rendőrségi drón beszerzése fog megvalósulni.

Kérem a Tisztelt Képviselő-testületet, hogy a határozat-tervezetet és annak mellékletét képező támogatói okiratot szíveskedjen elfogadni.

Tiszavasvári, 2025. november 21.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (XI.27.) Kt. számú**

**határozata**

**A Versenyképes Járások Program keretében**

**„Közösségi közlekedés, közlekedésbiztonság fejlesztése a Tiszavasvári Járásban” címmel benyújtott pályázat támogatói okiratainak utólagos elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 2. pontjaiban foglalt feladatkörében eljárva az előterjesztést megtárgyalta, és az alábbi határozatot hozza:

1. Utólagosan elfogadja a Versenyképes Járások Program keretében **1)** **Közösségi közlekedés, közlekedésbiztonság fejlesztése a Tiszavasvári Járásban** fejlesztési céllal benyújtott és a 1565/7098/63/9/2025 iktatószámon megérkezett támogatási szerződést a határozat 1. számú mellékletében foglalt tartalommal.
2. Felkéri a Polgármestert, hogy gondoskodjon a Támogatási szerződésben rögzített tartalom betartásáról.

**Határidő**: azonnal **Felelős:** Balázsi Csilla polgármester