**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. november 27-én tartandó rendes ülésére**

Az előterjesztés tárgya: „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat kivitelezésére vonatkozó közbeszerzési eljárás 1. részének lezárásáról (név szerinti szavazás)

Melléklet: Bontási jegyzőkönyv, BB jegyzőkönyv

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/345-123/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. november 24.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Iparterület továbbfejlesztése Tiszavasváriban” című**

**TOP\_PLUSZ-1.1.1-21-SB1-2022-00010** **azonosítószámú pályázat**

**kivitelezésére vonatkozó közbeszerzési eljárás 1. részének lezárásáról**

Tisztelt Képviselő-testület!

A Képviselő-testület a 244/2025. (IX.25.) Kt. számú határozatával döntött az „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat kivitelezésével kapcsolatos közbeszerzési eljárás megindításáról. Az ajánlattételi határidő 2025.10.17. 11:00 óra volt, mely határidőig az 1. részre „Útépítés, csapadékvíz” 4 db árajánlat érkezett be. A bontási jegyzőkönyv alapján megállapítható, hogy az 1. részre beérkezett 4 db árajánlat mindegyike alacsonyabb a rendelkezésre álló fedezetnél, így azok vizsgálatát a Bíráló Bizottság elvégezte és hiánypótlást bocsájtott ki az Ajánlattevők részére. A hiánypótlásokat 3 ajánlattevő határidőben teljesítette, azonban a Kálló-Road Útépítő Kft. nem nyújtotta be a hiánypótlását, így az ajánlta a Kbt. 73. § (1) bekezdés e) pontja alapján érvénytelen.

Az értékelési szempontok figyelembevételével a legjobb ár-érték arányú ajánlatot a Terra Sped Kft.(4242 Hajdúhadház, Béke u. 159.) adta nettó 15.386.350,- Ft + FAD összegben.

Megkérem a Tisztelt Képviselő-testületet, hogy a közbeszerzési eljárás lezárásáról – a határozat-tervezetben foglaltaknak megfelelően - szíveskedjen döntést hozni.

Tiszavasvári, 2025. november 24.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (XI.27.) Kt. számú**

**határozata**

**„Iparterület továbbfejlesztése Tiszavasváriban” című**

**TOP\_PLUSZ-1.1.1-21-SB1-2022-00010** **azonosítószámú pályázat**

**kivitelezésére vonatkozó közbeszerzési eljárás 1. részének lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja –** elfogadva a Bírálóbizottság döntési javaslatát **-** az **Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú** pályázat megvalósításához a Kbt. 112. § (1) bekezdés b) pontja szerint lefolytatott **közbeszerzési eljárás 1. részére „Útépítés, csapadékvíz” a TERRA SPED Kft.** (4242 Hajdúhadház, Béke u. 159.) **Ajánlattevő ajánlata érvényes.**

A **Kálló-Road Útépítő Kft.** (4320 Nagykálló, Mezőgép út 5/b.) ajánlata a Kbt. 73. § (1) bekezdés e) pont alapján **érvénytelen**, a hiánypótlási felhívásban foglaltaknak nem tett eleget, a költségvetést nem javította és a költségvetésben található 0-ás megajánlások okát nem tisztázta. Az ajánlat nem felel meg az ajánlati felhívásban, közbeszerzési dokumentumokban és jogszabályokban foglalt feltételeknek.

1. **Megállapítja –** elfogadva a Bírálóbizottság döntési javaslatát **–** az **Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat** megvalósításához a Kbt. 112. § (1) bekezdés b) pontja szerint lefolytatott **közbeszerzési eljárás 1. rész „Útépítés, csapadékvíz” vonatkozásban a** **legjobb ár-érték arányra tekintettel érvényes ajánlat alapján a TERRA SPED Kft.** (4242 Hajdúhadház, Béke u. 159.) a **nyertes ajánlattevő az alábbi ajánlati elemek mellett:**

|  |  |
| --- | --- |
| A kötelező jótállási időn felül vállalt hosszabb jótállási idő (0-12 hónap) | **12** |
| A felhívás III.1.3) M.1.1. pont tekintetében megnevezett szakember szakmai többlet tapasztalata (min. 0-max. 36 hónap) | **36** |
| A felhívás III.1.3) M.1.2. pont tekintetében megnevezett szakember szakmai többlet tapasztalata (min. 0-max. 36 hónap) | **36** |
| Nettó ajánlati ár összesen (Ft): | **15.386.350,- Ft** |

1. **Megállapítja,** hogy az **Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú** pályázat megvalósításához a Kbt. 112. § (1) bekezdés b) pontja szerint lefolytatott **közbeszerzési eljárás 1. része „Útépítés, csapadékvíz” eredményes.**
2. **Felkéri a polgármestert, hogy a döntésről tájékoztassa az Ajánlattevőket, valamint a kivitelezéshez szükséges Vállalkozási szerződést írja alá.**

**Határidő:** azonnal, esedékességkor **Felelős:** Balázsi Csilla polgármester