**ELŐTERJESZTÉS**

**Tiszavasvári Város Önkormányzata Képviselő-testületének**

**2025. november 27-én tartandó rendes ülésére**

Az előterjesztés tárgya: Ifjúság utca egyirányúsításáról

Mellékletek: Térkép részlet

Az előterjesztés előadója: Balázsi Csilla polgármester

Az előterjesztés témafelelőse: Batta Gábor - ügyintéző

Az előterjesztés ügyiratszáma: TPH/16297-4/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. november 21.

##### Batta Gábor

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Batta Gábor

## ELŐTERJESZTÉS

### A Képviselő-testülethez

Ifjúság utca egyirányúsításáról

Tisztelt Képviselő-testület!

A lakosság részéről jelzés érkezett a 4440 Tiszavasvári, Ifjúság utca még nem egyirányúsított részével kapcsolatban. Az utca túl keskeny a kétirányú közlekedéshez, valamint a 36-os főút és az Ifjúság utca kereszteződése balesetveszélyes a nagy forgalom miatt. A megjelölt probléma vonatkozásában Tiszavasvári Város Önkormányzata megkereste a Tiszavasvári Rendőrkapitányságot, annak érdekében, hogy adják meg a javaslatukat a probléma kezelésére.

A rendőrség javaslatát figyelembe véve indokolt az Ifjúság utca forgalomszabályozása. Az egyirányúsítás a 36-os főút felől valósulna meg, úgyhogy az Ifjúság utca és a Szabolcs vezér utca kereszteződésénél a gépjárművezetők kizárólag csak jobbra és balra tudnak tovább közlekedni.

A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A közúti közlekedés szabályairól szóló 1/1975. (II. 5.) KPM–BM együttes rendelet (továbbiakban: KRESZ) alapján szükséges kihelyezni a 17. § (1) bekezdésének b) pontjában meghatározott 105/a. ábraszámú „Egyirányú forgalmi út” jelzőtáblát „Kivéve kerékpár” kiegészítő táblával az Ifjúság utcára (a 36-os főút felőli részén), valamint a 14. § (1) bekezdésének z) pontjában meghatározott 53. ábraszámú „Behajtani tilos” táblát, a 14. § (15) bekezdése szerinti 59/a. ábraszámú „Kivéve kerékpár” kiegészítő táblával az Ifjúság utcára (Ifjúság utca és a Szabolcs vezér utca kereszteződésébe).

A KRESZ 13. § (1) bekezdésének a) pontjában meghatározott „Kötelező haladási irány” táblák kihelyezése szükséges az alábbi kereszteződéseknél:

* Ifjúság utca (a 36-os főút felől az Ifjúság utca és Szabolcs vezér utca kereszteződésébe - Kötelező haladási irány jobbra és balra)
* Ifjúság utca (a Hősök utca felől az Ifjúság utca és Szabolcs vezér utca kereszteződésébe - Kötelező haladási irány jobbra és balra)
* Szabolcs vezér utca 2 db (Kötelező haladási irány egyenes 17. ábra)

Továbbá szükséges az Ifjúság utca korábban egyirányúsított szakaszán (a Hősök utca felőli rész) az „Egyirányú forgalmi út” tábla alá a KRESZ 17. § (1) bekezdésének b) pontjában meghatározott 105/a. ábraszámú táblán található „Kivéve kerékpár” kiegészítő táblát, valamint a „Behajtani tilos” tábla alá a KRESZ 14. § (15) bekezdése szerinti 59/a. ábraszámú „Kivéve kerékpár” kiegészítő táblát kihelyezni.

A balesetek megelőzése érdekében szükséges a KRESZ 14. § (1) bekezdésének d) pontjában meghatározott „Sebességkorlátozás” tábla (30. ábraszámú tábla) 30 km/óra felirattal az Ifjúság utcára (a 36-os főút felőli részén), ezzel biztosítva a lassabb és biztonságosabb közlekedést az Ifjúság utca 36-os főút és a Szabolcs vezér utca közötti szakaszán.

Javaslom a „Tehergépkocsival behajtani tilos” 43. ábraszámú tábla megszüntetését az Ifjúság utcán (Ifjúság utca és a Szabolcs vezér utca kereszteződésében), tekintettel arra, hogy az egyirányúsítás miatt az arra történő közlekedés tilos lesz.

A SZABADOS-OK Kft. árajánlata alapján a megvalósításhoz szükséges táblák, bilincsek és oszlopok beszerzésének költségvonzata **nettó 94.550,-Ft + ÁFA.**

Kérem, a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2025. november 21.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (XI.27.) Kt. számú**

**határozata**

**Ifjúság utca egyirányúsításáról**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője az előterjesztést megtárgyalta, és az alábbi határozatot hozza:

1. Dönt arról, hogy a Tiszavasvári, Ifjúság utca 36-os főút és a Tiszavasvári, Szabolcs vezér utca közötti szakaszának forgalmát egyirányúsítja 2026. február 01. napjától.
2. Elrendeli az 1. pontban foglaltak végrehajtása érdekében az alábbi forgalomszabályozó eszközök kihelyezését, és megszűnését:

- 1db „Egyirányú forgalmi út” tábla (105/a. ábraszámú tábla) az Ifjúság utcára (a 36-os főút felőli részén).

- 1 db „Behajtani tilos” tábla (53. ábraszámú tábla) az Ifjúság utcára (Ifjúság utca ás a Szabolcs vezér utca kereszteződésébe).

- 4 db „Kötelező haladási irány” táblát:

* Ifjúság utcára (a 36-os főút felől az Ifjúság utca és Szabolcs vezér utca kereszteződésébe - Kötelező haladási irány jobbra és balra)
* Ifjúság utcára (a Hősök utca felől az Ifjúság utca és Szabolcs vezér utca kereszteződésébe - Kötelező haladási irány jobbra és balra)
* Szabolcs vezér utcára 2 db (Kötelező haladási irány egyenes 17. ábra)

- 2 db kiegészítő táblát az „Egyirányú forgalmi út” táblák alá „Kivéve Kerékpár” felirattal (a KRESZ 17. § (1) bekezdésének b) pontjában meghatározott 105/a. ábraszámú táblán található „Kivéve kerékpár” kiegészítő tábla) az Ifjúság utcán a kihelyezendő és a korábban kihelyezett „Egyirányú forgalmi út” tábla alá.

- 2 db kiegészítő táblát a „Behajtani tilos” táblák alá „Kivéve Kerékpár” felirattal (a KRESZ 14. § (15) bekezdése szerinti 59/a. ábraszámú „Kivéve kerékpár” kiegészítő tábla) az Ifjúság utcán a kihelyezendő és a korábban kihelyezett „Behajtani tilos” tábla alá.

- 1 db „Sebességkorlátozás” tábla (30. ábraszámú tábla) 30 km/óra felirattal az Ifjúság utcára (a 36-os főút felőli részén).

- 1 db „Tehergépkocsival behajtani tilos” tábla (43. ábraszámú tábla) megszüntetését az Ifjúság utcán (Ifjúság utca és a Szabolcs vezér utca kereszteződésében).

1. Felkéri a polgármestert, hogy a forgalomszabályozó eszközök megrendeléséről és azok kihelyezéséről gondoskodjon.

**Határidő:** 1.-2. pont azonnal

3. pont 2025. január 30.

**Felelős:** Balázsi Csilla

polgármester